Diari Oficial de la Generalitat Valenciana


Sumari del DOGV 1366, del 20-08-1990 (1990/818509)

ORDRE de 9 de juliol de 1990, de la Conselleria d'Administració Pública, per la qual queda homologada la constitució i els estatuís de la «Mancomunidad del Interior, Tierra del Vino».
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/09/(3)/dof/vci/html**

### Dades del document

Número de DOGV
:   1366

Data del DOGV
:   20-08-1990

Secció del DOGV
:   DISPOSICIONS GENERALS

Número del document
:   1990/818509


Data del document
:   09-07-1990

Organisme emissor
:   Conselleria d'Administració Pública

Tipus de document
:   Ordre

Ordre, de 9 de juliol de 1990, de la Conselleria d'Administració Pública, per la qual queda homologada la constitució i el estatuts de la Mancomunidad del Interior, Tierra del Vino.  
Els municipis de Camporrobles, Caudete de las Fuentes, Fuenterrobles, Requena, Sinarcas i Villargordo del Cabriel, tots elis de la província de València, fent ús de les competències que els atorga l'article 44, paràgraf 1r de la Llei 7/1985, de 2 d'abril, reguladora de les bases de règim local, tramitaren expedient per aprovar la constitució i estatuts de la Mancomunidad del Interior, Tierra del Vino.  
L?expedient i els estatuts aprovats han estat enviats a aquesta conselleria, la qual, una volta revisats, ha observat que compleixen tots els requisits legals i no s'hi ha comès cap infracció de l?ordenament jurídic, ni menyscapte en les competències d'aquesta comunitat autònoma, ni interferència en el seu exercici.  
Per tot això, i segons que disposa el Reial Decret 695/79, de 13 de febrer, de transferència de competències, en relació amb el Decret 10/1985 de la Presidència de la Generalitat, de 21 de juny,  
ORDENE,  
Article únic  
S'homologa la constitució i estatuts, reproduïts en annex en aquesta ordre, de la Mancomunidad del Interior, Tierra del Vino, com una entitat amb personalitat jurídica pròpia, constituïda pels municipis de Camporrobles, Caudete de las Fuentes, Fuenterrobles, Requena, Sinarcas i Villargordo del Cabriel, per tal com no hi ha cap impediment legal a les seues actuacions.  
València, 9 de juliol de 1990.  
El Conseller d?Administració Pública,   
EMERIT BONO I MARTINEZ  
Subjectes, objecte i finalitats  
Article primer  
1. Les entitats locals de Camporrobles, Caudete de las Fuentes, Fuenterrobles, Requena, Sinarcas i Villargordo del Cabriel, totes elles de la província de València, a l'empara de l'ordenament jurídic vigent, han acordat de constituir-se en mancomunitat voluntària d'entitats locals per a l'organització i prestació de les obres, serveis i activitats de la seua competència, les quals coses s'arrepleguen en aquests estatuts.  
2. Podran ser membres de ple dret de la mancomunitat aquells altres municipis que ho sol·liciten, si acceptaven els estatuts, seguint el procediment que s'indica més avall.  
3. Una volta constituïda la mancomunitat, si algun municipi vol separar-se'n, s'atendrà al que disposen els estatuts.  
Article segon  
La mancomunitat tindrà plena personalitat i capacitat jurídica per a l'acompliment dels seus fins; així dones, podrà adquirir, posseir, reivindicar, permutar, gravar i alienar tota classe de béns; obligar i celebrar contractes; establir i explotar els serveis públics previstos en aquests estatuts com de la seua competència, exercitar les accions i interposar els recursos previstos en la llei.  
Article tercer  
La mancomunitat es constitueix per temps indefinit, puix els serveis, per a la realització dels quals es constitueix, tenen caràcter permanent.  
Article quart  
La mancomunitat que es constitueix s'anomenarà Mancomunidad del Interior, Tierra de Vino; tindrà la capitalitat al municipi de Caudete de las Fuentes, i, mentrestant no tinga edifici propi, els òrgans de govern i administració seran a la Casa Consistorial, sense perjudici que a iniciativa del President, els òrgans col·legiats puguen reunir-se, expressant-ho així en la convocatòria i ordre del dia, a qualsevol de les seus dels ajuntaments mancomunats.  
Article cinqué  
La mancomunitat tindrà per objectiu la creació i el sosteniment dels serveis següents, sense definir-ne la prelació:  
1. Recollida i tractament de residus sòlids.  
2. Mecanització comptable.  
3. Serveis tècnics (enginyers, arquitectes ... ).  
4. Equips de reparacions, conservació i manteniment.  
5. Extinció d'incendis.  
6. Maquinària de conservació i reparació de camins i serveis agrícoles.  
7. Gabinet psicopedagògic o d'assistent social.  
8. Escorxadors.  
9. Foment d'ocupació.  
10. Altres serveis inclosos en l'àmbit de la competència municipal, segons els termes de la legislació de l'Estat i de la Comunitat Autònoma que siguen determinats reglamentàriament.  
Article sisé  
Per a l'adopció de nous serveis caldrà la conformitat de totes les entitats mancomunades interessades, mitjançant un acorda per majoria absoluta, de llurs plens, i amb això la mancomunitat estudiarà les peticions i decidirà sobre la seua viabilitat. Si s?adopta el nou servei, correspondrà a la mancomunitat la seua gestió integral, a més de l?ordenació i imposició de la taxa corresponent.  
Article seté  
La mancomunitat podrà exercir totes aquelles potestats que li siguen conferides per la legislació vigent, que afecten les entitats d'aquestes característiques, per al compliment dels seus fins.  
òrgans de la mancomunitat  
Article vuité  
1. Els òrgans de govern de la mancomunitat seran representatius dels ajuntaments mancomunats, d'acord amb el que determinen els articles següents.  
2. Els òrgans de govern són:  
a) Junta de Govern.  
b) El President.  
c) El Vice-president.  
d) Les comissions gestores de serveis, de les quals eixirà el vocal delegat.  
La Junta de Govern  
Article nové  
La Junta de Govern és l?òrgan suprem del govern i l'administració de la mancomunitat a la qual representa i personifica amb el caràcter de Corporació de Dret Públic.  
Article deu  
1. La Junta de Govern de la mancomunitat estarà formada per dos membres de cadascun dels ajuntaments mancomunats, amb la denominació de vocals de la mancomunitat, que estarà integrada per:  
a) l'alcalde o altre regidor, delegats per a tota la legislatura o fins que siga revocada pel mateix alcalde.  
b) un altre regidor elegit pel ple corresponent, que serà mantingut fins que siga revocat pel ple que el va elegir o perda la condició de regidor.  
2. L?elecció del vocal representant en la mancomunitat serà realitzada pel ple del respectiu ajuntament, per majoria absoluta, dins el termini estipulat per la llei per a la designació de representants en òrgans col·legiats. Si realitzada la votació no n'hi havia cap que arribara a aquella majoria, es farà una nova votació vint-i-quatre hores després; i si tampoc no se n'aconseguia cap, seria elegit aquell que obtinguera la majoria simple de vots emesos. En cas d'empat, seria elegit el de major edat.  
Article onze  
1. Els dos representants de cada municipi mancomunat tindran veu en les reunions de la Junta de Govern de la mancomunitat, i solament l'alcalde o el seu suplent tindrà dret a vot d'acord amb la proporcionalitat que es determina en l?article següent.  
2. El segon vocal representant de cada ajuntament tindrà dret a veu en les reunions, i tan sols podrà votar, en la proporció que li pertoque, en casos d?absència de l'alcalde o regidor en qui havia delegat.  
Article dotze  
1. La proporció de vots de cada municipi mancomunat s'estableix d'acord amb el número d'habitants de cadascun d'ells, segons l'escala següent:  
Fins 1500 h., dos representants amb 3 vots  
De 1501 a 5000 h., dos representants amb 4 vots  
De 5001 a 15007 h., dos representants amb 5 vots  
Més de 15721 h., dos representants amb 6 vots  
2. Durant el període de vigència d'una corporació no es modificarà la proporció de vots, però, d'acord amb el Padró d'habitants de cada municipi, es delimitaran els vots que corresponguen a cada ajuntament en el moment en què es renoven les corporacions després de les eleccions locals, les quals determinaran la renovació de la Junta de Govern de la mancomunitat.  
Article tretze  
Correspon a la Junta de Govern de la mancomunitat:  
a) Aprovar el pressupost.  
b) Aprovar la plantilla.  
c) Exercir accions en defensa dels drets d'aquesta; defensar-la en assumptes litigiosos quan siga demandada, i entaular tota classe de recursos en assumptes de qualsevol mena, grau o jurisdicció.  
d) Proposar la modificació o reforma dels estatuts.  
e) Aprovar, revisar, adquirir i alienar el patrimoni de la mancomunitat.  
f) Aprovar ordenances, censures de comptes, reconeixements de crèdits, operacions de crèdits, concessió de quitances i ajornaments, a més de qualsevol classe de compromisos econòmics.  
g) Aprovar els plans i projectes necessaris per a l?establiment, desplegament i gestió de les obres, serveis o activitats previstes com a fins de la mancomunitat.  
h) Admissió i separació de membres de la mancomunitat.  
i) Establiment de mèrits per als concursos de funcionaris d'habilitació nacional.  
j) Aprovació de les bases que regiran les proves d'accés a la funció pública de la mancomunitat.  
k) Determinar la forma de gestionar els serveis.  
l) Creació, estructures i règim de funcionament de les comissions gestores de serveis.  
m) Incorporació dels fins previstos en l'art. 5, no prestats inicialment.  
n) Totes aquelles que la legislació atribueix al ple dels ajuntaments per al compliment dels seus fins.  
El President  
Article catorze  
1. El President de la mancomunitat serà elegit per la Junta de Govern de la mancomunitat, d'entre els vocals membres de la Junta, per majoria absoluta.  
2. Podran ser elegits per a la Presidència tots i cadascun dels vocals que composen la Junta de Govern.  
3. Si cap vocal no obtenia majoria absoluta en la primera votació, es realitzaria, vint-i-quatre hores després, una segona votació, i quedaria elegit aquell que obtinguera major nombre de vots. En cas d'empat seria elegit el de més edat.  
4. Per a la destitució del President se seguirà el mateix procediment que l?utilitzat en la legislació vigent per a la destitució de l'alcalde.  
Article quinze  
El President designarà un Vice-president, que el substituesca en cas d'absència, vacant o malaltia.  
Article setze  
1. Pertoca al President de la mancomunitat les competències següents:  
a) Dirigir el govern i administració de la mancomunitat.  
b) Convocar, presidir i alçar les sessions de la Junta de Govern o de qualssevol altres òrgans de la mancomunitat.  
c) Dirigir, inspeccionar o impulsar els serveis, obres i activitats de la mancomunitat.  
d) Ordenar pagaments, retre comptes i administrar els fons i béns de la mancomunitat.  
e) Nomenar el vocal delegat del servei d'entre els membres de la seua comissió gestora.  
Les comissions gestores de serveis  
Article disset  
1. Hi haurà una comissió gestora per cadascun dels serveis mancomunats que s'establesquen per al compliment dels fins ressenyats en l'art. cinqué d'aquests estatuts, o per a d'altres que en un futur s'hi incloguen.  
2. Les comissions estaran formades per 3 vocals designats per la Junta de Govern de la mancomunitat, les quals determinaran el règim de funcionament de la comissió a la posada en funcionament del servei.  
3. D'entre els vocals que formen la comissió gestora, un d'ells, nomenat pel President, tindrà el caràcter de vocal delegat del servei, les funcions, drets i deures del qual seran senyalades per la Junta de Govern quan s'implantarà el servei mancomunat.  
Article divuit  
1. Per a la implantació d'un servei mancomunat caldrà formar una comissió informativa, que estarà assistida pels tècnics especialitzats en la matèria de què es tractara. A més, serà qui redactarà el reglament del servei i emetrà informes a la Junta de Govern de la mancomunitat per a l'aprovació i posada en funcionament.  
2. Quan la complexitat del servei ho necessite, la Junta de Govern de la mancomunitat podrà nomenar un tècnic qualificat com a Director del servei, el qual acudirà a les reunions de la Comissió Gestora, i els hi facilitarà les dades, informacions i assessorament en tot el que al servei fa referència.  
Funcionament  
Article dinou  
1. La Junta de Govern de la mancomunitat funciona en règim de sessions ordinàries, de prioritat preestablida, i extraordinàries.  
2. La Junta de Govern celebrarà sessió ordinària, com a mínim una volta cada trimestre, i extraordinària quan ho decidesca el President o ho sol·licite la quarta part, com a mínim, del nombre legal de vots de la mancomunitat. En aquest últim cas, la celebració no podrà demorar-se més de dos mesos des que en fou sol·licitada.  
Article vint  
1. Les sessions de la Junta de Govern han de convocar-se amb cinc dies hàbils d'antelació. En la citació es farà constar l'ordre del dia.  
2. La Junta de Govern es constitueix vàlidament amb l'assistència d'un terç dels seus vots i aquest quòrum ha de mantenir-se al llarg de tota la sessió.  
3. En qualsevol cas, és imprescindible l'assistència del President i del Secretari de la mancomunitat, o, si fa al cas, dels qui els hi substituesquen.  
Article vint-i-un  
1. Els acords de la Junta de Govern s'adopten, per regla general, per majoria simple dels membres presents. Hi ha majoria simple quan els vots afirmatius són superiors als negatius.  
2. Cal el vot favorable de la majoria absoluta del nombre legal de membres de la Junta de Govern per a l'adopció dels acords en les matèries següents:  
a) Proposta de modificació o ampliació dels estatuts.  
b) Aprovació del pressupost de la mancomunitat.  
c) Aprovació d'ordenances i tarifes de caràcter general que afecten els usuaris dels serveis.  
d) Aprovació de comptes.  
e) Aprovació de la plantilla de la mancomunitat.  
f) Concertar crèdits.  
g) Determinació de la forma de gestió dels serveis.  
h) L?assumpció dels nous serveis previstos en l'art. tercer.  
i) Aprovació de quotes extraordinàries.  
Article vint-i-dos  
La Junta de Govern nomenarà un comptador o dipositari d'entre els vocals que la formen, que juntament amb l?interventor i President seran els responsables dels fons de la mancomunitat i del control dels pagaments i dels ingressos.  
.Article vint-i-tres  
1. Caldrà una Secretaria General- Intervenció les funcions del qual seran exercides per un funcionari nomenat d'entre els que tinguen habilitació de caràcter nacional, amb les següents funcions:  
a) Custòdia, classificació, ordenació i arxiu de tota la documentació de la mancomunitat en la seua seu.  
b) Coordinació i organització de tots els serveis burocràtics, administratius i tècnics.  
c) La fe pública administrativa dels actes administratius dels òrgans de la mancomunitat i el lliurament de certificats sobre la base d'antecedents documentals.  
d) La Secretaria de tots els òrgans col·legiats i de la Presidència. El funcionari de Secretaria assistirà a les sessions i reunions, amb dret a veu però no a vot, i redactarà les actes i resolucions, tindrà compte, especialment, de la conservació dels textos autèntics.  
e) L?assessorament jurídico- administratiu de la mancomunitat i de cadascun dels seus òrgans.  
f) La labor d'Interventor.  
g) I, en general, les restants funcions recollides en aquests estatuts i les que corresponen al Secretari dels ajuntaments.  
2. Fins que no es cree una plaça en plantilla, la funció de Secretaria- Intervenció serà exercida per un funcionari que tinga caràcter d'habilitació nacional, nomenat provisionalment per la Junta de Govern de la mancomunitat d'entre els secretaris dels ajuntaments mancomunats.  
3. Cas de produir-se vacant, una volta creades les places, el procediment d'incorporació serà similar al previst per a la resta de les entitats locals.  
4. Si calia podria separar-se la tasca de Secretaria de la intervenció per a un millor funcionament de la mancomunitat.  
Article vint-i-quatre  
1. La resta de personal de la mancomunitat serà seleccionat per oposició, concurs i concurs-oposició, respectant en tot cas els principis constitucionals de publicitat, mèrit i capacitat.  
2. Fins que no siguen proveïdes les places convocades, podran ser ocupades interinament o amb personal laboral de caràcter temporal, segons les funcions que tinguen, per les persones que, bo i respectant els principis senyalats en el paràgraf anterior, siguen convenientment seleccionats.  
3. Les places vacants s'hauran de traure a oferta d?ocupació el primer trimestre de cada any.  
4. El nomenament i règim del personal eventual, si fa el cas, serà idèntic al previst per a les corporacions locals per la legislació en vigor.  
Finançament  
Article vint-i-cinc  
1. La hisenda de la mancomunitat és constituïda pels recursos següents:  
a) Ingrés de dret privat.  
b) Subvencions i altres ingressos de dret públic.  
c) Taxes per la prestació de serveis o la realització d'activitats de la seua competència.  
d) Contribucions especials per l?execució d?obres o per a establiment, ampliació o millora de serveis de la competència de la mancomunitat.  
e) Els que procedeixen d?operacions de crèdit.  
f) Multes.  
g) Les aportacions de municipis mancomunats.  
h) Qualsevol altre recurs que siga dictat en favor de les mancomunitats mitjançant disposicions legals.  
Article vint-i-sis  
1. Per a la imposició, l?exacció, la liquidació i el cobrament dels recursos enumerats en l?article anterior, la mancomunitat aprovarà les ordenances fiscals corresponents als distints serveis, i tindran força obligatòria a tots els municipis integrants, una vegada aprovades.  
2. Seran els municipis els qui facilitaran a la mancomunitat tota la informació necessària per a la formació de padrons, altes, baixes i restants modificacions referides als contribuents afectats pels distints serveis que constitueixen els fins regulats en articles anteriors.  
3. La mancomunitat podrà en qualsevol moment, amb els propis mitjans, comprovar la certesa i exactitud de les dades a què fa referència el número anterior  
Article vint-i-set  
Les aportacions, per a cada exercici econòmic, de les entitats mancomunades estaran constituïdes per:  
a) Una quota obligatòria per a cobrir despeses generals de conservació, entreteniment i administració, s'utilitzen o no els serveis, en proporció al nombre de vots que cada municipi tinga segons l'escala que determina l'article dotze dels presents estatuts.  
b) Una quota principal per l?ús que cada entitat realitze dels serveis que siguen prestats mancomunadament, i no directament, a l?usuari.  
Per a la determinació d?aquesta quota s?aplicaran les bases o mòduls següents: nombre d'habitatges, superfície del casc urbà, metres lineals de carrers, volum d'edificació, base imposable de la contribució territorial urbana, volum dels seus pressupostos, consum realment efectuat, valor/hora emprat i qualssevol altres factors que puguen computar-se per raó del servei o activitat prestada. Les presents bases o mòduls podran ser aplicats aïlladament o conjuntament. En aquesta quota principal hom haurà d'incloure necessàriament les despeses majors que tenen repercussió sobre, la posada en funcionament i manteniment dels serveis en l'Administració, i funcionament de la mancomunitat.  
c) Una quota extraordinària i obligatòria per a ocupar-se de les despeses d'aquesta mena, quan n'hi haurà, que respectarà el principi de repartiment segons nombre de vots de cada municipi, si és per a despeses generals de la mancomunitat o pel mòdul aplicat per al servei, segons determina l'apartat anterior, si la despesa extraordinària és per causa d'un servei determinat.  
Article vint-i-vuit  
Si el servei és prestat directament a l'usuari, la mancomunitat, per mitjà de l'ordenança corresponent cobrarà directament la taxa a l'usuari.  
Article vint-i-nou  
1. Les aportacions dels municipis a la mancomunitat tenen la consideració de pagaments obligatoris i preferents per a les entitats mancomunades.  
2. Les aportacions econòmiques dels municipis es faran en la forma i terminis que determine la Junta de Govern. En cas que algun municipi es retardara en el pagament de la seua quota més d'un trimestre, el President requerirà el pagament en el termini de vint dies. Si en passar el termini no s'havia fet efectiu el deute, el President podria sol·licitar que els òrgans de l?Administració central, autonòmica o provincial retinguen les quotes pendents, a càrrec de les quantitats que per qualsevol concepte foren liquidades a favor de l?Ajuntament deutor a fi que les lliure a la mancomunitat.  
3. Aquesta retenció és autoritzada expressament pels ajuntaments mancomunats en el moment d'aprovació dels presents estatuts, sempre que s'hi adjunte el certificat de descobert reglamentari en cada cas.  
4. El manteniment reiterat en situació de deutor a la mancomunitat per part d'una entitat local serà causa suficient per a la seua separació definitiva: les quantitats del deute i les despeses derivades podran ser reclamats de conformitat amb els apartats 2 i 3 d'aquest article.  
5. Per a la separació definitiva serà imprescindible l'acord per majoria absoluta de la Junta de Govern de la mancomunitat i la ratificació, almenys, d'una quantitat igual d?entitats mancomunades, a excepció de la que siga objecte de separació.  
Article trenta  
1. La mancomunitat aprovarà anualment un pressupost de conformitat amb el que disposa la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que com a màxim poden reconèixer, i dels drets amb venciment o que s'hagen previst realitzar durant el corresponent exercici econòmic.  
3. En el pressupost seran incloses les inversions a realitzar i les seues fonts de finançament.  
Article trenta-un  
1. El patrimoni de la mancomunitat estarà integrat per tota classe de béns, drets i accions que legítimament adquiresca, bé en el moment de la seua constitució o posteriorment. Per a aquesta finalitat, haurà de formar-se un inventari, de conformitat amb el que disposen les disposicions vigents en la matèria.  
2. La participació de cada entitat mancomunada en aquest patrimoni serà fixada a primeries i en endavant, en funció de la forma en què són adquirides, i repercutirà segons el nombre de vots de cada municipi per al patrimoni adquirit per a serveis generals, i quedarà individualitzat concretament segons la participació de cada municipi en el patrimoni adquirit per als serveis individualitzats, a causa de les característiques de les aportacions de cada municipi mancomunat.  
Article trenta-dos  
En cas de dèficit, els municipis aportaran a la mancomunitat, a fons perdut, en la proporció que a cadascun hi corresponga, les quantitats necessàries per a eixugar el dèficit que resulte de liquidar els pressupostos, en el termini de tres mesos des que els en siga notificat, tot tenint en compte el principi determinat en l'apartat c) de l?article 27.  
Serveis  
Article trenta-tres  
Entre els fins de la mancomunitat, en l'art. cinqué, són senyalats una sèrie de serveis que s'han de mancomunar, i l?objectiu ha de ser la seua consecució.  
1. Seran considerats serveis generals aquells que siguen necessaris per al normal funcionament dels òrgans de la mancomunitat i els que siguen la seua mera conseqüència, i n'estan obligats al sosteniment tots els membres que l'integren.  
2. Els serveis individualitzats seran aquells que siguen establits per tal d'atendre necessitats i aspiracions dels ajuntaments mancomunats que s'hi vulguen integrar, i al seu sosteniment solament estan obligats els ajuntaments que ho assumesquen.  
Article trenta-quatre  
Per a la implantació d'un servei individualitzat, s'iniciarà a instància de qualsevol dels vocals de la Junta de Govern, i vista la viabilitat, es formarà la corresponent comissió gestora que tindrà caràcter provisional, i que, assistida per tècnics, s'encarregarà de:  
a) Redactar el projecte o estudi tècnic del servei.  
b) L?estudi econòmic financer.  
c) El reglament del servei.  
d) L?ordenança o forma de gestió.  
Article trenta-cinc  
1. Presentat el projecte a la Junta de Govern, aquesta l'aprovarà inicialment i fixarà el període dins el qual podran adherir-se els membres que ho desitgen.  
2. La Junta de Govern aprovarà definitivament la reglamentació, el règim econòmic i la forma de gestió, i nomenarà la comissió gestora definitiva del servei i determinarà, si hi pertoca, el nomenament d'un vocal delegat o Director del servei, tot establint els seus drets i deures.  
3. La Junta de Govern procedirà a la posada en funcionament del servei.  
Article trenta-sis  
Una volta que funcione un servei, si cap dels municipis integrats en la mancomunitat desitja ser incorporat al servei individualitzat, haurà d'aportar la quantitat que li corresponga, segons determina l'apartat 1,b) de l'art. 38.  
Separació i integració de membres  
Article trenta-set  
1. Per a la incorporació a la mancomunitat d'un nou municipi caldrà:  
a) El vot favorable de la majoria absoluta dels membres de la corporació interessada.  
b) El vot favorable de la majoria absoluta dels vocals de la Junta de Govern de la mancomunitat.  
Article trenta-vuit  
1. L?aportació inicial dels municipis que s'incorporen a la mancomunitat, amb posterioritat a la seua constitució, vindrà determinada:  
a) Per l?índex del patrimoni corresponent als serveis generals de la mancomunitat per vot en la Junta de Govern dels municipis ja integrats, multiplicat pel nombre de vots que en dret corresponguen a l'entitat que sol·licita la inclusió.  
b) Aportarà també la part proporcional que li corresponga del patrimoni concret assignat al servei individualitzat en què s'integre el municipi, tenint-hi en compte els factors de ponderació de l'adquisició i que s'han d'aplicar al municipi que sol·licita la inclusió.  
2. La quota que en resultara de la valoració podrà ser exigida en el moment de la incorporació de l?entitat local a la mancomunitat o quedar ajornada per al seu pagament en cinc anys comptadors des del moment de la seua incorporació a la mancomunitat, a raó d'una cinquena part per any i reportant l?interés de demora corresponent.  
3. Així mateix, hi haurà d'aportar totes les despeses que s'originen amb motiu de la seua inclusió en la mancomunitat.  
Article trenta-nou  
Per a la separació voluntària de la mancomunitat, de qualsevol dels municipis que la integren, serà necessari:  
a) Que ho sol·licite la corporació interessada amb l'acord adoptat per majoria absoluta del plenari.  
b) Que estiga al corrent en el pagament de les seues aportacions.  
c) Haurà de pagar totes les despeses que s'originen amb motiu de la separació, i la part del passiu contret per la mancomunitat al seu càrrec.  
Article quaranta  
1. El municipi que pretenga segregar-se de la mancomunitat, havent complit amb el que preceptua l'article anterior, ho haurà de comunicar a la Junta de Govern, i aquesta haurà d'acceptar-la en el termini màxim de tres mesos, passat el qual, de no existir decisió expressa, hom l'entendrà per acceptada tàcitament.  
2. En acabar l'exercici pressupostari en el qual es produesca la segregació del municipi que ho pretenga, es valorarà l'actiu i el passiu de la mancomunitat, i si el saldo resultava deutor, el membre que se separava hauria d'abonar la part de passiu que li corresponia en els tres exercicis següents com a màxim.  
3. Si el saldo resultava creditor, la mancomunitat abonarà la part que li corresponia al municipi que se?n separava en el termini de deu anys, al qual ha d'abonar un deu per cent en les anualitats segona a novena, i el vint per cent restant en la desena. Les quantitats pendents de pagament reportaran l'interés legal corresponent a favor del municipi creditor a partir del segon any.  
4. En cas que l'aportació inicial estiguera constituïda per elements del servei propis de l'ajuntament, la mancomunitat podrà, a la vista de les circumstàncies concurrents, fer efectiva total o parcialment la liquidació amb els mateixos elements aportats.  
5. Tampoc no podran, les corporacions separades, al·legar dret de propietat dels béns i serveis de la mancomunitat, encara que radique al seu terme municipal.  
Dissolució  
Article quaranta-un  
La mancomunitat es dissoldrà per acord de la Junta de Govern de la mancomunitat i dels plens dels ajuntaments mancomunats, amb el vot favorable de la majoria absoluta legal dels seus membres quan els fins de la mancomunitat hauran desaparegut o quan la prestació dels serveis mancomunats haurà estat acaparada per entitats superiors.  
Article quaranta-dos  
1. Quan els ajuntaments mancomunats decidesquen dissoldre la mancomunitat, adoptaran el corresponent acord previ en el qual manifesten aquest propòsit, per a la qual cosa caldrà la majoria absoluta de vots dels membres que legalment els integren.  
2. A la vista dels acords municipals, la Junta de Govern de la mancomunitat, en el termini dels 30 dies següents des que reberen la comunicació, nomenarà una comissió liquidadora, formada pel President i, com a mínim, quatre vocals. S'hi integraran també per a les funcions d'assessorament el Secretari i l'Interventor, si n'hi havia. Podrà igualment convocar a les seues reunions experts determinats, amb la finalitat d'oir la seua opinió o perquè prepararen informes o dictàmens en temes concrets de la seua especialitat.  
3. La comissió, en un termini no superior a tres mesos elaborarà un inventari de béns, serveis i drets de la mancomunitat, xifrarà els seus recursos, càrregues i deutes, i allistarà el seu personal. Posteriorment proposarà a la Junta de Govern de l?entitat la distribució o integració del personal en els ajuntaments mancomunats, tenint en compte les mateixes dades que havien servit per a la formació del patrimoni.  
4. També senyalarà el projecte d'actuacions liquidadores de l'actiu o passiu que en resulte i arreplegarà per separat els béns, drets i obligacions referents a cada servei individualitzat i als serveis generals, a l?efecte de la justa distribució conformement amb les aportacions de cada membre.  
5. La proposta per a ser aprovada vàlidament requerirà el vot favorable de la majoria absoluta dels membres de la Junta de Govern de l?entitat. Una volta aprovada, la proposta vincularà els ajuntaments mancomunats, i podrà procedir-se a la liquidació en el termini de sis mesos.  
Article quaranta-tres  
El personal de la mancomunitat serà integrat en els municipis de la mancomunitat que es dissol i seran respectats tots els drets de qualsevol mena o naturalesa que hom tinguera en la mancomunitat.


Còpia Permalink ELI